**תיאוריה חשבונאית - שיעור 1**

מרצה : רו"ח יהודה בר

מייל: yehudab123@gmail.com

**1. המסגרת המושגית – מבוא**

התקינה החשבונאית הבינ"ל מיושמת בישראל. תקינה זו מבוססת עקרונות ומחייבת אותנו להפעיל שיקול דעת בניתוח סוגיות העומדות לפנינו.

המסגרת המושגית היא מעין חוקה של החשבונאות היא מתווה לנו את הכללים בהבדל קטן אם יש תקן ספציפי ויש בו הוראה ספציפית שסותרת את המסגרת המושגית התקן גובר על המסגרת המושגית. בבואנו לבחון סוגיה חשבונאית נצטרך להחליט מהו התקן הרלוונטי לנושא. חשבונאות מורכבת מתקנים חשבונאיים וממסגרת מושגית. המסגרת המושגית הינה פרסום של ה-IASB (המוסד הבינ"ל לתקינה וחשבונאות) המהווה תשתית לעקרונות החשבונאיים.

**1.1 מטרת המסגרת המושגית**

1. לסייע לוועדה לתקני חשבונאות בינ"ל לפתח תקנים בעתיד ובסקירה של תקנים קיימים.
2. לסייע לוועדה לקדם הרמוניזציה של התקנים כלומר, שכל התקנים "ינגנו במנגינה אחת".
3. לסייע לגופי תקינה לאומיים לפתח תקנים מקומיים.
4. לסייע למכיני הדוכ"ס בכל הנוגע ליישום התקנים ולנושאים שטרם טופלו בתקנים אחרים.
5. לסייע לרו"ח המבקרים לגבש את חוו"ד באשר להתאמתם של הדוכ"ס לתקני הדיווח הכספי הבינ"ל.
6. לסייע למשתמשים בדוכ"ס לפרש את המידע בדו"חות בהתאם לתקני הדיווח הכספי הבינ"ל.
7. לספק מידע לגורמים המתעניינים בעבודתה של הוועדה לתקני חשבונאות בינ"ל באשר לגישתה של הוועדה בקביעת תקני חשבונאות ודיווח כספי.

* **יש לזכור כי מעמדה של המסגרת המושגית נחות מזו של תקן מסויים, ולכן במקרה של סתירה בין ההוראות התקן הספציפי גובר. במקרים רגילים נלך קודם כל להוראות התקן הספציפי ורק כאשר אין הוראה נבדוק במסגרת המושגית.**

**1.2 תחולה מבנה המסגרת המושגית.**

המסגרת המושגית דנה בתנאים הבאים:

1. מטרתם של הדוכ"ס
2. המאפיינים האיכותיים הקובעים את שימושיות המידע בדוכ"ס.
3. הגדרה , הכרה ומדידה של המרכיבים בדוכ"ס למשל: הגדרת נכס , הגדרת התחייבות וכדו'.
4. תפיסות הון ושימור הון.

**1.3 המטרה של דיווח כספי מיועד לכל.**

מטרת הדיווח הכספי היא- **לספק מידע כספי שיהא שימושי למשקיעים קיימים מלווים ונותני אשראי אחרים-** המשמעות היא שניתן דגש ע"כ שלא מדובר בקבלת החלטות ניהוליות של בע"מ. (לקרוא "הנורות האדומות לא תמיד דולקות" גלובס). כלומר, מטרת הדיווח הכספי אינה לסייע לבע"מ בהחלטות ניהוליות כדוגמת : האם להמשיך את מינויים של הדירקטורים הקיימים וכדו'.

משקיעים קיימים ופוטנציאליים, מלווים ונותני אשראי אחרים, במקרים רבים אינם יכולים לדרוש מהישות המדווחת לספק להם מידע במישרין ולכן הם חייבים להסתמך על הדיווח הכספי. המסגרת המושגית מדגישה כי למרות שגם ההנהלה של הישות המדווחת מעוניינת במידע הכספי לגבי הישות היא אינה צריכה להסתמך על דיווחים כספיים המיועדים לכל, מאחר **וביכולתה להשיג את המידע הכספי שהיא צריכה באופן פנימי.**

**1.4 חשבונאות צבירה**

חשבונאות צבירה מתארת את ההשפעות של עסקאות ואירועים על משאבים כלכליים ותביעות של הישות המדווחת בתקופות שההשפעות הללו התרחשו. גם אם תקבולי המזומנים והתשלומים התרחשו בתקופה מאוחרת יותר.

בצד הנכסים – הוצאות מראש והכנסות לקבל

בצד ההתחייבויות – הוצאות לשלם והכנסות מראש

* 1. **מאפיינים איכותיים ראשיים**

**1.5.1 רלוונטיות**

המסגרת המושגית אומרת כי מידע נחשב לרלוונטי אם הוא מסוגל לשנות את ההחלטות שיתקבלו ע"י המשתמשים, גם אם המשתמשים יבחרו בסופו של דבר לא להשתמש במידע האמור. כדי שמידע יהיה רלוונטי נדרש שיהיה לו ערך חיזוי או ערך אישור או שניהם. למידע כספי יש ערך חיזוי, אם ניתן להשתמש בו כנתון לתהליכים שיושמו ע"י המשתמשים כדי לחזות תוצאות עתידיות. מידע כספי הוא בעל ערך אישור אם הוא מספק היזון חוזר (אימותים או שינויים) לגבי הערכות קודמות. לעיתים מידע ספציפי יכול לשמש לבדיקת שני הדברים ביחד למשל : מידע על הכנסות השנה השוטפת יכול לשמש כבסיס לחיזוי הכנסות בשנים עתידיות, בנוסף, הוא ניתן להשוואה לתחזיות של ההכנסות לשנה השוטפת אשר נעשו בשנים קודמות.

**1.5.1.1 גורם בעל קשר ישיר לרלוונטיות - מהותיות**

מידע הוא מהותי אם השמטתו או הצגתו באופן מטעה עלולה להשפיע על החלטות שהמשתמשים מקבלים על בסיס המידע הכספי לגבי הישות המדווחת הספציפית